# เหรียญลูกเสือสรรเสริญ
เหรียญลูกเสือสรรเสริญ เป็นเหรียญสำหรับพระราชทานเป็นบำเหน็จความชอบในราชการ สำหรับพระราชทานแก่ลูกเสือ ผู้บังคับบัญชาลูกเสือ ผู้ตรวจการลูกเสือ กรรมการลูกเสือและเจ้าหน้าที่ลูกเสือ

 ประวัติของเหรียญลูกเสือสรรเสริญ 
ต้นแบบของเหรียญลูกเสือสรรเสริญ มาจาก "เหรียญที่ระลึกลูกเสือ" ซึ่งพระราชทานให้ลูกเสือที่ออกจากประจำการไปเป็นเสือป่า ต่อมาได้พัฒนาเป็นต้นเค้าของเหรียญลูกเสือสรรเสริญซึ่งมีสามชั้นคือทอง นาค เงิน ก่อนที่มาสู่เหรียญลูกเสือสรรเสริญในปัจจุบัน ลูกเสือที่ได้รับพระราชทานเหรียญลูกเสือสรรเสริญครั้งแรก เป็นเหรียญลูกเสือสรรเสริญชั้นที่ 2 (เหรียญเงิน) ได้แก่ลูกเสือตรีเล็กซัน วิเศษรัตน์ เลขประจำตัว 887 สังกัดกองลูกเสือเสนาจังหวัดหนองคายที่ 1 (หนองคายวิทยาคาร) ซึ่งได้ช่วยเหลือเด็กหญิงอรรตพนธ์ สงกะศิริ ให้พ้นอันตรายจากการจมน้ำตายที่ท่าวัดหายโศก อำเภอเมืองหนองคาย จังหวัดหนองคาย ประกาศ ณ วันที่ 22 ตุลาคม พ.ศ. 2483

 ลักษณะของเหรียญและชนิดของเหรียญ 

 ลักษณะของเหรียญ 
ตามพระราชบัญญัติลูกเสือ พ.ศ. 2551 มาตรา 56 พระราชบัญญัติลูกเสือ พ.ศ. 2551 (http://kormor.obec.go.th/act/act071.pdf) ได้กำหนดลักษณะของเหรียญลูกเสือสรรเสริญ ไว้ว่า 

"มาตรา 56 เหรียญลูกเสือสรรเสริญเป็นเหรียญเงินมีลักษณะกลมรี ขนาดกว้าง 2.5 เซนติเมตร ยาว 3.2 เซนติเมตร ด้านหน้าตรงกลางมีตราหน้าเสือประกอบวชิระ ริมขอบส่วนบนมีอักษรว่า “ลูกเสือ” และส่วนล่างมีอักษรว่า “เสียชีพอย่าเสียสัตย์” ตราหน้าเสือประกอบวชิระและตัวอักษรให้ทำเป็นลายดุน ด้านหลังเป็นพื้นเกลี้ยงจารึกนาม เลขหมายประจำตัวของผู้ซึ่งได้รับพระราชทานนามหน่วยลูกเสือที่สังกัด และวันที่พระราชทาน ที่ขอบส่วนบนของเหรียญมีห่วงห้อยแพรแถบ ขนาดกว้าง 2.4 เซนติเมตร มีริ้วสีดำกว้าง 1.2 เซนติเมตร อยู่กลาง ริมทั้งสองข้างมีริ้วสีเหลือง กว้าง 6 มิลลิเมตร ประดับที่อกเสื้อเหนือปกกระเป๋าเบื้องซ้าย"

 ชนิดของเหรียญ 
ตามพระราชบัญญัติลูกเสือ พ.ศ. 2551 มาตรา 56 และ 57พระราชบัญญัติลูกเสือ พ.ศ. 2551 (http://kormor.obec.go.th/act/act071.pdf) ได้แบ่งชนิดของเหรียญลูกเสือสรรเสริญ เป็น 3 ชั้น คือ

 ชั้นที่ 1 
มีเฟลอร์เดอลีส์ ทำด้วยโลหะเงินประดับที่แพรแถบ 2 ดอกตามแนวนอน จะพระราชทานแก่ผู้มีความดี ความชอบซึ่งได้ทำการรักษาความปลอดภัยหรือสันติสุขเพื่อชาติ ศาสนา พระมหากษัตริย์หรือได้ช่วยชีวิตผู้ตกอยู่ในอันตราย ทั้งนี้ โดยตนเองได้ฝ่าอันตรายจนถึงขนาดที่สมควรได้รับพระราชทานเหรียญนี้ หรือตนเองได้ประสบอันตรายถึงทุพพลภาพหรือถึงเสียชีวิต

 ชั้นที่ 2 
มีเฟลอร์เดอลีส์ ทำด้วยโลหะเงินประดับที่แพรแถบตรงกึ่งกลาง 1 ดอก จะพระราชทานแก่ผู้มีความดีความชอบซึ่งได้ช่วยชีวิตผู้ตกอยู่ในอันตรายโดยตนเองได้ประสบอันตรายหรือฝ่าอันตราย หรือแก่ผู้ซึ่งได้ทำความดีความชอบในข้อต่อไปนี้ ทุกข้อรวมกันไม่น้อยกว่าหนึ่งร้อยครั้ง และในแต่ละข้อไม่น้อยกว่าสิบครั้ง คือ
 ช่วยเหลือผู้ได้รับทุกข์ยากลำบากที่ควรช่วย
 ช่วยเหลือหรือป้องกันผู้อื่นหรือทรัพย์สินของผู้อื่นให้พ้นอันตราย
 ช่วยสัตว์ให้พ้นจากการทรมานหรือพ้นทุกขเวทนา
 ทำการปฐมพยาบาล
 ช่วยเหลือราชการ
 ช่วยเหลือกิจการอันเป็นสาธารณกุศล
 ช่วยเหลือผู้ปกครอง
 ช่วยเหลือกิจการต่าง ๆ ของโรงเรียน หรือสถานที่ทำงานซึ่งไม่ใช่หน้าที่ตามปกติ

 ชั้นที่ 3 
ไม่มีเฟลอร์เดอลีส์ประดับที่แพรแถบ จะพระราชทานแก่ผู้มีความดีความชอบซึ่งได้ช่วยชีวิตผู้ตกอยู่ในอันตรายแม้เพียงครั้งเดียว หรือแก่ผู้ซึ่งได้ทำความดีความชอบตามเกณฑ์สำหรับเหรียญลูกเสือสรรเสริญชั้นที่ 2 ทุกข้อรวมกันไม่น้อยกว่าห้าสิบครั้งและในแต่ละข้อไม่น้อยกว่าห้าครั้ง
แพรแถบย่อcenter|100x100pxชั้นที่ 1center|100x100pxชั้นที่ 2center|100x100pxชั้นที่ 3

 รายนามผู้ได้รับเหรียญลูกเสือสรรเสริญ 

 เหรียญลูกเสือสรรเสริญ ชั้นที่ 1 
ประจำปีรายชื่อตำแหน่งสังกัดเหตุการณ์อ้างอิง2563นายอธิวัฒน์ พรมสุขลูกเสือวิสามัญวิทยาลัยเทคนิคนครราชสีมา จังหวัดนครราชสีมาเหตุกราดยิงที่จังหวัดนครราชสีมา พ.ศ. 2563 ประกาศสำนักนายกรัฐมนตรี เรื่อง พระราชทานเหรียญลูกเสือสรรเสริญ ประจำปี ๒๕๖๓ [จำนวน ๓ ราย ๑. นายอธิวัฒน์ พรมสุข ฯลฯ]

 เหรียญลูกเสือสรรเสริญ ชั้นที่ 2 
ประจำปีรายชื่อตำแหน่งสังกัดเหตุการณ์อ้างอิง2566นายวุฒิศักดิ์ มั่งคั่งลูกเสือวิสามัญโรงเรียนนครนายกวิทยาคม จังหวัดนครนายกกระโดดน้ำช่วยเหลือนักท่องเที่ยว 3 พ่อแม่ลูกรอดตาย นายวุฒิศักดิ์ ได้รับบาดเจ็บติดเชื้อในกระแสเลือด เมื่อวันที่ 7 พฤษภาคม 2566พระบรมราชโองการ ประกาศ เรื่อง พระราชทานเหรียญลูกเสือสรรเสริญ ประจำปี ๒๕๖๖ [๑. นายวุฒิศักดิ์  มั่งคั่ง ๒. เด็กชายศิราพัช  ศรีงาม]2565นายสุขวัฒ แก้วเจริญลูกเสือสามัญ รุ่นใหญ่โรงเรียนหลวงพ่อปานคลองด่านอนุสรณ์ จังหวัดสมุทรปราการช่วยคนขับรถซึ่งประสบอุบัติเหตุพุ่งลงคลองประกาศสำนักนายกรัฐมนตรี เรื่อง พระราชทานเหรียญลูกเสือสรรเสริญ  ประจำปี  ๒๕๖๕ [รวม ๓ ราย ๑. นายสุขวัฒ  แก้วเจริญ ฯลฯ]2564นายอิทธิเดช ไทรชมภูครูโรงเรียนอนุราชประสิทธิ์ จังหวัดนนทบุรีประกาศสำนักนายกรัฐมนตรี  เรื่อง พระราชทานเหรียญลูกเสือสรรเสริญ ประจำปี ๒๕๖๔ [จำนวน ๓ ราย ๑. นายอิทธิเดช ไทรชมภู ฯลฯ]2562เด็กหญิงจารุวรรณ ศรีสุขใสเนตรนารีสามัญรุ่นใหญ่โรงเรียนบ้านควนประชาสรรค์ จังหวัดนครศรีธรรมราชช่วยเหลือผู้ประสบอุบัติเหตุทางน้ำ จนพ้นอันตรายคำกราบทูล ของนายวีระกุล อรัณยะนาค ผู้ช่วยเลขาธิการสำนักงานลูกเสือแห่งชาติ ในพิธีทบทวนคำปฏิญาณและสวนสนามของลูกเสือ เนื่องในวันคล้ายวันสถาปนาคณะลูกเสือแห่งชาติ ประจำปี ๒๕๖๒  (royaloffice.th)ประกาศสำนักนายกรัฐมนตรี เรื่อง พระราชทานเหรียญลูกเสือสรรเสริญ ประจำปี ๒๕๖๒เด็กชายปรวิทย์ สุขเมฆลูกเสือสามัญรุ่นใหญ่โรงเรียนบ้านควนประชาสรรค์ จังหวัดนครศรีธรรมราช

 เหรียญลูกเสือสรรเสริญ ชั้นที่ 3 
+ประจำปีรายชื่อตำแหน่งสังกัดเหตุการณ์อ้างอิง2566เด็กชายศิราพัช ศรีงามลูกเสือสามัญโรงเรียนศาลาคู้ กรุงเทพทำ CPR ช่วยเด็กจมน้ำจนรอดชีวิต2565นายอนิรุทธิ์ อมรแก้วรองผู้อำนวยการลูกเสือโรงเรียนโรงเรียนวัดมุขธารา จังหวัดนครศรีธรรมราชนายวรรณประกรณ์ จุมพลน้อยผู้อำนวยการลูกเสือโรงเรียนโรงเรียนขอนแก่นวิทยายน 2 (สมาน สุเมโธ) จังหวัดขอนแก่น2564นายสมชาย ถาวรผลผู้อำนวยการลูกเสือโรงเรียนโรงเรียนบ้านสระเกษ  จังหวัดเพชรบูรณ์นายภูมินิวัฒน์ ปานอินทร์ผู้กำกับลูกเสือสามัญรุ่นใหญ่โรงเรียนบ้านราหุล จังหวัดเพชรบูรณ์2563นายธนกฤต สิงห์เรืองผู้ช่วยผู้ตรวจการลูกเสือจังหวัดอุบลราชธานีนายศิวกร สิงห์เรืองผู้กํากับกลุ่มลูกเสือโรงเรียนประสิทธิ์ศึกษาสงเคราะห์ จังหวัดอุบลราชธาน2562เด็กชายชนัญญู เพชรอาวุธลูกเสือสามัญโรงเรียนบ้านควนประชาสรรค์ จังหวัดนครศรีธรรมราชช่วยเหลือผู้ประสบอุบัติเหตุทางน้ำ จนพ้นอันตรายนางสาวเรขา ข่ายเงินผู้กำกับกองลูกเสือสามัญรุ่นใหญ่โรงเรียนบ้านซำตะเคียน จังหวัดพิษณุโลกช่วยเหลือผู้บาดเจ็บสาหัส จากอุบัติเหตุรถจักรยานยนต์นางนงลักษณ์ เศรษฐพูธ์ผู้ช่วยผู้ตรวจการลูกเสือสำนักงานลูกเสือแห่งชาติช่วยเหลือผู้ประสบอุบัติเหตุรถบรรทุกชนกับรถหกล้อนายครรชิต คูณสารผู้ช่วยผู้ตรวจการลูกเสือสำนักงานลูกเสือแห่งชาติช่วยเหลือผู้ประสบอุบัติเหตุรถบรรทุกชนกับรถหกล้อ